ભારતીય સેનાના જણાવ્યા અનુસાર પાકિસ્તાની સેનાએ આ વિસ્તારના ત્રણ ગામના લોકોને નિશાન બનાવી અેકાએક ફાયરિંગ શરૂ કરી દીધું હતું. જેના કારણે ભવાની, બાબા ખોવારી અને કલસિવા ગામના લોકોને સલામત સ્થળે ખસેડવામાં આવ્યા છે. પાક. સેનાએ નાના હથિયારો ઉપરાંત ઓટોમેટિક ગન્સ અને ૧૨૦ મિ‌િલમીટરના મોર્ટારનો ઉપયોગ કર્યો હતો. આમ તો સામાન્ય રીતે પાક. સેના જમ્મુ વિસ્તારમાં આતંકીઓને ઘૂસણખોરી કરવામાં મદદરૂપ બનવા માટે સીઝ ફાયરનો ભંગ કરે છે. ગઈ કાલે પણ પાક. સેનાએ જમ્મુના અરનિયા વિસ્તારમાં યુદ્ધવિરામ ભંગ કર્યો હતો, જેમાં થયેલા ફાયરિંગમાં બીએસએફના જવાનને ઈજા થઈ હતી. જોકે બાદમાં બીએસએફ તરફથી પણ વળતો પ્રહાર કરવામાં આવ્યો હતો, જેમાં પાક. સેનાના બે જવાનને ઈજા થઈ હતી.